**ZAPISNIK**

s 22. sjednice Upravnog vijeća Dvora Trakošćan održane dana 03.10.2023. u Upravi Dvora Trakošćan s početkom u 13,10 sati.

Prisutni: dr.sc. Vesna Pascuttini Juraga, predsjednica

 Andreja Srednoselec, zamjenica predsjednice

 Ljerka Šimunić, članica

 Ivan Mravlinčić, član

 dr.sc. Goranka Horjan, ravnateljica

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 21. sjednice Upravnog vijeća od 24.08.2023. godine |
| 3. | Usvajanje Prijedloga Financijskog plana Dvora Trakošćan za 2024.-2026. godinu |
| 4. | Donošenje Prijedloga Statuta Muzeja Dvor Trakošćan |
| 5. | Nacrt nove sistematizacije radnih mjesta |
| 6. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 22. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 21. sjednice Upravnog vijeća od 24.08.2023. godine**

Predsjednica je zamolila članove Upravnog vijeća da na temelju uvida u zapisnik s prošle sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 21. sjednice Upravnog vijeća od**

 **24.08.2023. godine.**

**Ad 3.) Usvajanje Prijedloga Financijskog plana Dvora Trakošćan za 2024.-2026. godinu**

Ravnateljica je članovima Upravnog vijeća obrazložila Prijedlog Financijskog plana Dvora Trakošćan za 2024.-2026. godinu. Prijedlog plana je rađen uravnoteženjem prihoda i rashoda prema podacima iz bilance za 2022. godinu., s projekcijama povećanja prihoda za 2025. i 2026. godinu. Prijedlog plana sadrži procjenu prihoda iskazanih po vrstama i rashode razvrstane prema proračunskim klasifikacijama.

|  |  |  |  |
| --- | --- | --- | --- |
|  | **2024.** | **2025.** | **2026.** |
| **UKUPNO PRIHODI** | 1.672.232,00 | 1.681.804,00 | 1.691.056,00 |
| **Ukupno donos iz prethodne godine** | 312.512,75 | 83.481,75 | 123.492,75 |
| **Ukupno odnos u sljedeću godinu** | 83.481,75 | 123.492,75 | 169.853,75 |
| **Ukupno raspoloživa sredstva za izvršavanje**  | 1.901.263,00 | 1.641.793,00 | 1.644.695,00 |
|  |
| **UKUPNO RASHODI I IZDACI** | 1.901.263,00 | 1.641.793,00 | 1.644.695,00 |

U 2024. godini planirana je realizacija sljedećih programa: tematske izložbe „Etimologija: Trakošćan, utvrda i legenda“ i „Tko tu koga ženi“, knjiga „Djela vojne tematike u dvorcu Trakošćan“, konzervatorsko-restauratorski zahvati na zidnim tapetama iz druge polovice 19. stoljeća u maloj biblioteci, međunarodna izložba „Žene u samostanu“, edukativni programi, međunarodna konferencija, marketinške aktivnosti povodom proslave 70. godina muzeja, rebranding i redizajn web stranice, izrada projektne dokumentacije za osuvremenjivanje postava, izgradnja pješačkog mosta za prijelaz preko jezera, sanacija staza i drvenog stepeništa za pristup dvorcu te dovršetak programa iz 2023. godine odnosno dovršetak uređenja južnog dijela staze oko jezera – IV- etapa.

**Zaključak: Upravno vijeće je jednoglasno donijelo Odluku o usvajanju Prijedloga**

 **Financijskog plana Dvora Trakošćan za 2024.-2026. godinu.**

**Ad 4.) Donošenje Prijedloga Statuta Muzeja Dvor Trakošćan**

Ravnateljica je članove Upravnog vijeća obavijestila kako je potrebno uskladiti statut sa Zakonom o muzejima (NN [61/18](https://www.zakon.hr/cms.htm?id=40855), [98/19](https://www.zakon.hr/cms.htm?id=40853), [114/22](https://www.zakon.hr/cms.htm?id=54046)) kako bi se jasnije precizirala djelatnost muzeja stoga je u suradnji s pravnom službom Ministarstva kulture i medija sastavljen novi Prijedlog Statuta Muzeja Dvor Trakošćan.

Navedeni Prijedlog će se poslati Ministarstvu kulture i medija na prethodnu suglasnost.

**Zaključak: Upravno vijeće je jednoglasno donijelo Prijedlog Statuta Muzeja Dvor**

 **Trakošćan koji će se poslati Ministarstvu kulture i medija na prethodnu**

 **suglasnost.**

**Ad 5.) Nacrt nove sistematizacije radnih mjesta**

Ravnateljica je obavijestila članove Upravnog vijeća da se krenulo s izradom nove sistematizacije radnih mjesta koja je potrebna iz razloga što postojeća negativno utječe na rad i organizaciju posla, a stručno se osoblje ne može usavršavati. Važan argument za izmjene je i Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 142/98). Sukladno navedenom pravilniku krenulo se u prilagodbe te je određena sljedeća raspodjela odjela i odsjeka:

1. Ured ravnatelja

2. Odjel stručno-muzeoloških poslova

2.1. Odsjek zbirki, zaštite muzejske građe i dokumentacije

2.2. Odsjek razvoja publike

3. Odjel općih poslova

3.1. Tajništvo

3.2. Računovodstvo

3.3. Odsjek održavanja

3.3.1. Održavanje okoliša

3.3.2. Održavanje zgrada i opreme

Dosadašnja je sistematizacija imala 16 radnih mjesta s 22 izvršitelja, a u novoj bi se nalazilo 31 radno mjesto s 40 izvršitelja. Radna mjesta koja bi se popunjavala sljedeće godine su: restaurator, muzejski pedagog, muzejski tehničar, preparator, voditelj odnosa s javnošću, računovodstveni referent, informatičar i blagajnik.

Predsjednica Upravnog vijeća dr.sc. Vesna Pascuttini Juraga i Ljerka Šimunić smatraju kako je riječ o velikom i važnom koraku koji će unaprijediti funkcioniranje muzeja.

**Zaključak: Upravno vijeće je primilo informaciju o novoj sistematizaciji radnih mjesta.**

**Ad 6.) Ostala pitanja**

Pod točkom Ostala pitanja Ivan Mravlinčić je obavijestio članove Upravnog vijeća kako je Agencija za plaćanja u poljoprivredi, ribarstvu i ruralnom razvoju izvršila kontrolu na terenu zaprojekt uređenja sjevernog dijela staze oko jezera – II. etapa građenja te da bi uskoro trebala biti donesena konačna odluka o isplati sredstava.

Također, Ivan Mravlinčić je obavijestio članove Upravnog vijeća kako radovi na uređenju južnog dijela staze oko jezera – IV. etapa dobro napreduju i idu po planu.

Također, ravnateljica je obavijestila članove Upravnog vijeća kako će 19. listopada biti održana promocija dokumentarnog filma Žene nose svijet koji je snimljen u sklopu istoimene izložbe koja je postavljena u prizemnoj galeriji i može se razgledati do kraja godine, a 28. i 29. listopada Trakošćan Halloween Weekend s bogatim i zanimljivim programom koji će uključivati specijalizirano stručno vodstvo Tamna strana dvorca, predavanje Kristijana Petrovića o Noći vještica, nastup Družbe Vitezova Zlatnog Kaleža, lutkarsku predstavu i Halloween party.

Sjednica je završila s radom u 14.10 sati.

Klasa: 007-01/23-01/9

Urbroj: 2186-13-2-02-23-2

U Trakošćanu, 02.11.2023.

 Zapisničar: Predsjednica Upravnog vijeća:

 Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_